**RÉSZVÉTELI ÉS ADATKEZELÉSI SZABÁLYZAT**

**2022.12.16-12.22-i** **Pál-völgyi-barlang „Páros belépő a Pál-völgyi-barlangba” üzenőfali nyereményjátékához**

1. A Nyereményjáték szervezője

A ”Páros belépő a Pál-völgyi-barlangba” elnevezésű nyereményjáték szervezője az Duna-Ipoly Nemzeti Park (cím: 1121 Budapest, Költő utca 21) adószám: 15325763211) továbbiakban: Szervező.

1. A Nyereményjáték időtartama, a Nyereményjátékban való részvétel feltételei

2022.12.16. 10:00 - 2022.12.22. 23:00

A sorsolás időpontja, helyszíne: 2022. 12. 23. 10:00, Duna-Ipoly Nemzeti Park cím: 1121 Budapest, Költő utca 21.

A sorsolás a véletlenszerűség elvét lehetővé tevő gépi sorsolás útján kerül lebonyolításra. A sorsolás nem nyilvános.

A Nyereményjátékban kizárólag 13 éven felüli, állandó magyarországi lakóhellyel vagy tartózkodási hellyel rendelkező, magyar állampolgár, természetes személy vehet részt (”Játékos”), aki a Nyereményjáték időtartama alatt

* A <https://www.facebook.com/PalVolgyiBarlang> oldalon teljesíti a posztban írt feladatot (továbbiakban ”Pályázat”), ezáltal részt vesz a sorsoláson.
* Egy játékos 1 db érvényes pályázattal jogosult a nyereményjátékban részt venni.

Poszt szövege:

*Újra játszunk! Játssz velünk Te is és nyerj egy páros belépőt a Pál-völgyi-barlangba!*

*Tudtad, hogy a barlangokban télen-nyáron azonos hőfok van? Nyáron hűsölhetsz, télen pedig melegedhetsz :)*

*Ha kommentben megválaszolod kérdésünket 2022.12.22 csütörtök 23:00 óráig, akkor nyerhetsz egy családi belépőt!*

*Hány fokos a Pál-völgyi-barlang állandó hőmérséklete?*

*A: 20°C*

*B: 11°C*

*C: 5°C*

*Segítséget találsz a barlangunk weboldalán:*

*https://www.dunaipoly.hu/hu/helyek/bemutatohelyek/pal-volgyi-barlang*

*Érdemes velünk játszani, mert a vezetett barlang túra mellett, megismerheted az újonnan megnyílt látogatóközpontunk kiállítását is!*

*Sorsolás 2022.12.23 péntek 😊*

*#pálvölgyibarlang #barlangtúra #élmény #dunaipolynemzetipark #látogatóközpont2022*

*#csodálatosbudapest*

A Játékosok a Facebook regisztráció során megadott és a Nyereményjátékban történő részvételükkel a Szervező rendelkezésre bocsátott adataik alapján kerülnek azonosításra. Az adatok esetleges változásaiból eredő, a Szervező érdekkörén kívül eső, technikai problémákért (különösen, de nem kizárólag adatok megváltozása, Facebook profil törlése, stb.) Szervezőt semmilyen felelősség nem terheli.

Azok a Pályázatok, amelyek a Játékszabályzatban leírt alaki és tartalmi előírásoknak nem felelnek meg, a Nyereményjátékból automatikusan kizárásra, míg az érvényes Pályázatok számítógépes rögzítésre kerülnek.

Visszaélés gyanújának esetében a Szervezőnek jogában áll a Nyereményjáték menetét felülbírálni, és indokolt esetben akár Játékosokat kizárni. Szervező a feltételezhetően nem valós adatokkal résztvevő Játékosokat automatikusan kizárja a Nyereményjátékból. Szervező kizárólag azokat a Pályázatokat tekinti érvényesnek, amelyeket a Játékosok által regisztrált saját Facebook profilon keresztül küldenek be a Nyereményjátékba. Amennyiben a Játékos nem saját maga által regisztrált Facebook profilt vesz igénybe, a Nyereményjátékkal kapcsolatos Facebook profil használat jogosultságából fakadó vitákkal kapcsolatban Szervező mindennemű felelősségét kizárja.

A Pályázat beküldésével a Játékos tudomásul veszi, hogy a Nyereményjáték technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervező kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizár.

A Pályázatokat a Játékszabályzat feltételeinek teljesítése végett a Szervező megvizsgálhatja, és amennyiben azok, illetve az azt beküldő Játékos bármely okból nem felel meg a Játékszabályzat feltételeinek, úgy az érintett Játékost a Nyereményjátékból kizárhatja.

A Nyereményjátékból – a Szervező megítélése alapján – kizárásra kerülhetnek azok a Játékosok, akik a Nyereményjáték szellemével ellentétesen egy természetes személy neve alatt csapatban, vagy tömegesen generált Facebook profilokkal vagy nem létező személyeket tartalmazó Facebook profillal vesznek részt a Nyereményjátékban, azzal a céllal, hogy a nyerési esélyeiket ezzel a megtévesztő magatartással megnöveljék. Ilyen Játékosoknak minősülnek például a sorsolásokon és egyéb nyereményjátékokon történő részvétel érdekében társult személyek, akik a nyeremények megszerzése érdekében összehangolják cselekményeiket és egy név alatt több személy teljesítményeit egyesítik, és ezzel megfosztják a nyerési esélyektől a tisztességesen játszani kívánó többi Játékost. Ilyen személyeknek minősülnek továbbá, akik nem valós adatokkal vesznek részt a Nyereményjátékban, abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító Játékosok kötelesek megtéríteni minden olyan kárt, amelyet a Nyereményjátékkal összefüggésben a Szervezőnek okoztak.

A Nyereményjátékban a Duna-Ipoly Nemzeti Park dolgozói és alvállalkozói, valamint mindezen személyek Ptk. 8:1. § (1) bekezdés 1. pontjában meghatározott közeli hozzátartozói nem vehetnek részt.

1. Nyeremények, nyertesek értesítése, nyeremények átadása

Az érvényes pályázatot beküldő Játékosok között 1 db, Pál-völgyi -barlangba belépésére jogosító páros belépőt sorsolunk ki (”Nyeremény”).

A Nyeremény másra át nem ruházható, készpénzre át nem váltható. Egy Játékos a Nyereményjáték teljes időtartama alatt legfeljebb egy nyereményre lehet jogosult. A Szervező a sorsolást követően, 2022. 12. 05. napján, 19:00 óráig értesíti a nyertes Játékost a <https://www.facebook.com/PalVolgyiBarlang> oldalon a nyertes kommentre adott válaszában (”Értesítés”). Az Értesítés ezen módjához valamennyi Játékos a Nyereményjátékra történő jelentkezéssel kifejezetten hozzájárul. A nyertes Játékos köteles az Értesítést legkésőbb 48 órán belül visszaigazolni a weboldalnak küldött Facebook privát üzenetben és megadni a Nyeremény átadásához szükséges személyes adatait (teljes név, e-mail cím, telefonszám). Amennyiben a nyertes Játékos az Értesítésre a jelen pontban meghatározott határidőn belül nem reagál vagy a nyeremény kézbesítéséhez szükséges adatait nem adja meg, úgy a Nyereményre a továbbiakban nem jogosult, és a Szervező a Nyereményt a tartaléknyertesnek adja át. Szervező a Nyeremény tekintetében 2 fő tartaléknyertest sorsol. A tartaléknyertesek a kihúzás sorrendjében válnak jogosulttá a Nyereményre, amennyiben a nyertes, vagy a sorrendben előttük lévő tartaléknyertes, illetőleg annak Pályázata a jelen szabályzatban leírt bármely feltételnek nem felel meg és kizárásra kerül, illetve a jelen játékszabályzatban foglaltak alapján kerül a pályázata kizárásra.

A Nyereményt előzetesen egyeztetett időpontban adja át az adott nyertesnek a Pál-völgyi-barlang jegypénztárában. A nyertes Játékos köteles együttműködni annak érdekében, hogy a Nyeremény átvételére sor kerüljön. Ha a jelen pontban írt együttműködési kötelezettségének a nyertes nem tesz eleget, és így a Nyeremények átadása meghiúsul, úgy ezen körülmény a Szervező terhére nem értékelhető. A Szervező a Nyeremény átvételére újabb lehetőséget nem tud biztosítani. A Szervező fenntartja a jogot, hogy a bármely okból át nem vett Nyereményt a sorrendben következő tartaléknyertesnek adja át.

A Szervező a Nyereményt és a nyertes nevét igény esetén közzéteheti. A nyilvánosságra hozatal során a nyertes Pályázat beküldő Játékos neve jelenik meg, amelyhez valamennyi Játékos a Nyereményjátékra történő jelentkezéssel kifejezetten és feltétel nélkül hozzájárul.

1. Adózás, költségek

A Nyeremények utáni Szja fizetési kötelezettséget a Szervező viseli, Szervező a Nyeremény átadásán és adóvonzatának kiegyenlítésén kívül további kötelezettség nem terheli, az esetlegesen felmerülő költségek a Játékost kötelezik.

1. Adatvédelem, személyhez fűződő jogok

A jelen Nyereményjátékban történő részvétellel kapcsolatos adatszolgáltatás önkéntes. Azok, akik a Nyereményjátékban részt vesznek, tudomásul veszik és kifejezetten hozzájárulnak ahhoz, hogy

* Szervező, mint adatkezelő, és adatfeldolgozó a megadott személyes adataikat a Nyereményjátékkal összefüggésben, a Nyereményjáték időtartama alatt kapcsolattartás és adminisztráció céljából, illetve a Nyeremény átadásához, átvételéhez nélkülözhetetlen személyes adatait a Szervező és a Nyereményjáték lebonyolításában részt vevő személyek a Nyereményjáték lebonyolítása céljából a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló Európai Parlament és Tanács (EU) 2016/679 rendelete és az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezeljék ;
* nyertesség esetén nevüket a Szervező minden további feltétel és ellenérték nélkül, kizárólag a Nyereményjátékkal kapcsolatosan nyilvánosságra hozhatja
* tudomásul veszi, hogy Szervező a Játékosok adatait a jelen pontban meghatározottaktól eltérő célokra nem kezeli, és nem dolgozza fel.

## részvételükkel minden tekintetben, kifejezetten elfogadják a Játékszabályzat minden rendelkezését.

Szervező a promóció lebonyolítása céljából felvett személyes adatait a promóció lebonyolítását követő fél évig őrzi meg. Az adó-nyilvántartási kötelezettsége teljesítéséhez szükséges adatait 6 évig őrzi meg.

Az adatkezelő által kezelt személyes adataira, valamint a kapcsolódó jogokra vonatkozó kérdéseit kérjük, küldje a következő címekre: Duna-Ipoly Nemzeti Park, Budapest 1121 Költő utca 21.

A megadott adatok kezelője és feldolgozója az EuRent Autókölcsönző Kft.

Elérhetőség:

Cím: Duna-Ipoly Nemzeti Park

Email: palvolgy@dinpi.hu

Telefonszám: +36 30 469 0528

A Szervező, mint adatkezelő szavatolja, hogy az adatkezelés mindenben a hatályos jogszabályi rendelkezések megtartásával történik. A Szervező bármikor lehetőséget biztosít a Játékosnak arra, hogy tájékoztatást kérjen személyes adatai kezeléséről, kérje azok törlését, zárolását vagy helyesbítését. Ezenkívül a Játékost megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Nemzeti Adatvédelmi és Információszabadság Hatósághoz, illetve – választása szerint a Szervező székhelye, vagy a Játékos lakóhelye szerint bírósághoz fordulhat.

Nemzeti Adatvédelmi és Információszabadság Hatóság elérhetőségei:

Posta cím: 1530 Budapest, Pf.:5

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

Email: ugyfelszolgalat@naih.hu

honlap: www.naih.hu

A Játékos tudomásul veszi, hogy a Nyereményjátékból való kizáráshoz vezet, ha a Nyereményjáték lebonyolításához szükséges adatok törlését a Nyeremény átadása előtt kérelmezi.

1. Egyéb rendelkezések:

Szervező a Játékosok által megadott személyes adatok valóságtartalmáért nem felel, és azokat a Játékossal való kapcsolatfelvétel útján nyertességétől függetlenül is jogosult ellenőrizni.

A Játékos pályázatának hiányosságáért/hibájáért, a nyeremény elmaradásáért vagy késedelméért, valamint a kézbesítés során keletkezett károkért a Szervező és a szervezésben részt vevő cégek nem vállalnak felelősséget.

Játékos tudomásul veszi, hogy Szervező a Nyereményjáték során bekövetkező technikai problémákért, illetve a rendszer, szerver túlterheltségéből eredő leállásokért, nehézségekért nem vállal felelősséget. A Szervező nem vállal felelősséget azért, ha a rendszer túlterheltsége, az internetkapcsolat megszakadása, vagy bármely más, a Szervezőnek fel nem róható technikai hiba, akadály miatt a Nyereményjátékban való részvétel, így különösen – az oldalra tagként történő bejelentkezés, illetve a Pályázatok beküldése késedelmet szenved, vagy nem valósul meg.

A Szervező fenntartja a Nyereményjáték szabályai és mechanizmusa, Nyereményei megváltoztatásának jogát.

A Szervező kizárja felelősségét a Nyereményjátékkal kapcsolatos bármilyen kommunikációs anyagban esetlegesen előforduló nyomdai hibáért.

Szervező jogosult kizárni Nyereményjátékból azt a Játékost, aki a Nyereményjátékban tisztességtelen módon, a jelen szabályzatban foglalt feltételek és előírások megkerülésével próbál részt venni. Amennyiben a Nyereményjáték során visszaélés vagy sportszerűtlen játék gyanúja merül fel, amely visszaélésre adhat lehetőséget, a Szervező fenntartja a jogot, hogy a Nyereményjátékot szüneteltesse, vagy törölje.

A részletes szabályzat a Nyereményjáték ideje alatt a <https://www.facebook.com/PalVolgyiBarlang> oldalon keresztül érhető el.

Szervező a jelen részvételi és adatkezelési szabályzat változtatásának jogát fenntartja.

A Szervező kizárja a felelősségét minden, a www.facebook.com weboldalt, illetve az azt működtető szervert ért külső, ún. SQL támadások esetére. Tehát amennyiben a Weboldalt, illetve szervert ért támadás folytán a Játékosok téves rendszerüzeneteket kapnak nyereményeiket, a nyertes/nem nyertes státuszukat, stb. illetően, úgy ezen esetekre a Szervező semminemű felelősséget nem vállal. Szervező fenntartja magának a jogot arra, hogy amennyiben valamely Játékos részéről bármilyen (számítógépes) manipulációt, tömegesen generált Facebook profilok létrehozását, illetve a Nyereményjáték szellemével bármilyen módon összeférhetetlen vagy azt sértő magatartást tapasztal vagy ennek megalapozott gyanúja felmerül, úgy a Játékost azonnali hatállyal kizárja a Nyereményjátékból.

Ha a Játékos a Pályázat beküldése (komment írás) közben bezárja a böngésző ablakot vagy ha a kapcsolat (bármely okból) megszakad a kiszolgáló webhelyével, abban az esetben az adatok elvesztéséért a Szervező semmilyen felelősséget nem vállal.

Szervező kizárja a felelősségét a Weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

A Játékos a Facebook promóciókra vonatkozó szabályzata szerint vállalja, hogy tartózkodni fog attól, hogy a facebook.com weboldalt üzemeltető társasággal (Facebook, Inc., valamint annak leány- és társvállalkozásai) szemben a Nyereményjátékkal kapcsolatban bármilyen kártérítési vagy más felelősségi igényt érvényesítsen. A Nyereményjáték semmilyen módon nem szponzorált a Facebook által, illetve semmilyen tekintetben nem kapcsolódik a Facebookhoz. Az adatszolgáltatás nem a Facebook részére, hanem a Szervező részére történik.

Szervező fenntartja a jogot, hogy a Nyereményjáték feltételeit indokolás nélkül módosítsa, ideértve a Nyereményjáték megszüntetését is. Az erre vonatkozó tájékoztatást Szervező a Nyereményjáték egyéb közleményeivel azonos nyilvánosságot biztosítva közzéteszi.

A jelen Nyereményjátékra és játékszabályzatra a magyar jog az irányadó.